

**ΜΟΥΣΙΚΟ ΣΧΟΛΕΙΟ ΗΡΑΚΛΕΙΟΥ**

**γυμνάσιο - λύκειο**

**(Πρώην Αμερικανική Βάση)  
 Γούρνες Πεδιάδος, ΤΚ 71 500**

**Τηλ. 2810 761696**

**www.mousiko.gr**

**ΔΕΛΤΙΟ ΤΥΠΟΥ ΕΟΡΤΙΩΝ 2016**

Στο **Μουσικό Σχολείο Ηρακλείου** ανατέθηκαν φέτος, από την Καλλιτεχνική Επιτροπή του Υπουργείου Παιδείας, τα **«Εόρτια 2016»**, η συνάντηση δηλαδή των Μουσικών Σχολείων ανά γεωγραφική περιφέρεια.

Τα Μουσικά Σχολεία Χανίων, Ρεθύμνου και Ηρακλείου ενώνουν τις δυνάμεις τους λοιπόν σε μια κοινή συναυλία τριών φόρτε *fff* τη Δευτέρα, 18 Απριλίου 2016 και ώρα 18.00 το απόγευμα στο Θεατρικό Σταθμό Ηρακλείoυ.

Το Σχολείο υποδοχής και διοργάνωσης, το Μουσικό Σχολείο Ηρακλείου, αφιερώνει τη συναυλία **στους πρόσφυγες** και στο **«Χαμόγελο του παιδιού».**

Σε συνεργασία με το **«Συντονιστικό Κρήτης για τους σφυγες ﷽﷽﷽Πρόσφυγες»** και το **«Χαμόγελο του παιδιού»,** είδη πρώτης ανάγκης (τρόφιμα, φάρμακα αλλά και **αναλώσιμα, είδη καθαρισμού, είδη διαβίωσης, είδη προσωπικής υγιεινής**), θα συγκεντρωθούν στον Θεατρικό Σταθμό την ημέρα της εκδήλωσης και θα διανεμηθούν ως ανθρωπιστική βοήθεια.

Στη συναυλία συμμετέχουν Ορχηστρικά και Φωνητικά σύνολα των Μουσικών Σχολείων Χανίων, Ρεθύμνου *(το οποίο γιορτάζει φέτος τα 25 χρόνια λειτουργίας του)* και Ηρακλείου.

Η δράση τελεί υπό την αιγίδα της Περιφερειακής Διεύθυνσης Εκπαίδευσης Κρήτης.

Συνδιοργανωτές είναι το Γραφείο Σχολικού Συμβούλου Μουσικών της ΠΔΕ Κρήτης, η Διεύθυνση Δευτεροβάθμιας Εκπαίδευσης Ηρακλείου και το «Συντονιστικό Κρήτης για τους Πρόσφυγες». Αρωγοί είναι η Περιφέρεια Κρήτης, ο Δήμος Ηρακλείου, ο Δήμος Χερσονήσου και ο Κρητικός Φούρνος ενώ Χορηγός Επικοινωνίας είναι η ΕΡΤ .